RBK mot 76 millioner i overskudd
Etter flere svake år har Rosenborg-konsernet fått skikk på økonomien. I løpet av fire år hadde Rosenborg-konsernet et samlet tap på 106 millioner, mens det i fjor endte med 32,5 millioner kroner i minus. I år ser det bedre ut, skriver Finansavisen. Inntekter fra europacupspill, spillersalg og et tomtesalg til Arthur Buchardt, som skal bygge hotell ved Lerkendal stadion, gir et solid overskudd i 2012. - Alt som har med fotballen å gjøre, vil gi et overskudd på 10-20 millioner, i tillegg kommer inntekter fra tomtesalget på vel 56 millioner. Det er prognosen nå, sier Rosenborgs styreleder Ivar Koteng til Finansavisen. I tillegg vil ytterligere millioner for tomtesalget betales ved ferdigstillelsen av hotellet.
Rosenborg er på vei mot sitt første overskudd siden 2007. Klubben går mot 76 millioner kroner i pluss.